*Hankija soovib tellida projekteerimistöid RMK poolt hallatava külastusobjekti ehitise rekonstrueerimiseks. Projekteerimistööde täpsed kirjeldused on toodud järgnevas projekteerimistööde lähteülesandes*

**LÄHTEÜLESANNE ELISTVERE LOOMAPARGI PARKLA JA KOMPOSTALA PROJEKTEERIMISTÖÖDEKS**

**Käesoleva töö raames tellitakse RMK külastuskorraldusliku taristu: Elistvere loomapargi parkla ja kompostala**, mis asub Tartu maakonnas, Tartu vallas, Elistvere külas, Piisoni kinnistul*,* katastritunnusega 77301:003:0233, **ehitusprojekti projekteerimistööd, tööprojekti staadiumis.**

Projekteerimistööde eesmärk on Elistvere loomapargi parkla ja kompostala ehitusprojekt, mille maht ja sisu vastab standarditele ja EVS 932:2017 (Ehitusprojekt) ning Majandus- ja taristuministri määrusele nr. 97 (RT I, 18.07.2015, 7).

**Projekteerimitöö aluseks Elistvere loomapargi parkla ja kompostala kontseptsioon**

Projekteerimistööde käigus tuleb:

koostada rajatiste projekt vastavalt kehtivale käesolevale lähteülesandele ja muudele alusdokumentidele (vt. lisad);

* koostada eelprojekt;
* koostada tööprojekt;
* lammutus ja utiliseerimine lahendada tööprojekti osana ;
* koostada projekti tööde organiseerimise osa, sh:
  + ajutiste ehitiste ja rajatiste plaan;
  + transpordi liiklusskeemid ja vastava märgistuse paiknemine;
  + materjalide ladustamise kohad;
  + arvestada kaitsealuste liikide kaitse-eeskirjadest ja seadustest tulenevaid kitsendusi;
  + vajadusel seada transpordile ja ehitustehnikale piirangud;
  + ehitusaegne jäätmekäitlus
* koostada rajatiste hooldusjuhend
* hankida
  + ehitusluba (riigilõivu tasub tellija)

**1. TARISTU EESMÄRK ja KÜLASTUSKOORMUS**

RMK Elistvere loomapargis saab näha peamiselt Eesti metsades elavaid loomi võimalikult looduslikus keskkonnas. Loomapargi külastusmaht on ~65 000 külastajat aastas.

Paremaks külastuskogemuse pakkumiseks on vajalik parkimisvõimaluste laiendamine, sest sündmuste ja külastuse tippajal ei ole võimalik pakkuda külastajatele liiklusohutuid parkimisvõimalusi.

Suurel hulgal loomade väljaheidete pikaajaline looduskeskkonnas ladustamine ja komposteerimata jätmine võib endaga kaasa tuua keskkonnakahjustusi ning ohtu loomade tervislikule seisundile.

Olukorra lahenduseks projekteeritakse parkla, parklat ja kõlastuskeskust ühendav kõnnitee ning kompostala.

Projekteeritavad rajatised peavad arvestama:

* Keskkonnaministri määrus: Biolagunevatest jäätmetest komposti tootmise nõuded
* Keskkonnaministri määrus: Väetise kasutamise ja hoidmise nõuded põhja- ja pinnavee kaitseks ning põllumajandustootmisest pärineva saastatuse vältimiseks ja piiramiseks;

Projekteerimisel lähtuda materjalide valikust, mis tagaks objekti taristu pikaajalise kasutuse. Taristu projekteerimisel arvestada ligipääsetavuse võimaluste loomisega liikumispuudega inimestele ning arvestada universaalse disaini põhimõtetega.

**2. TARISTU FUNKTSIOONID JA kasulikUD pinNAd**

|  |  |
| --- | --- |
| PÕHIFUNKTSIOON | *külastajat suunav taristu* |

**3. TARISTU ANDMED, ASENDIPLAANILINE LAHENDUS**

|  |  |  |
| --- | --- | --- |
| Taristu element | kogus | täpsustus |
| lammutatavad elemendid | ~175 m | Metall piirdeaed ~100 m, piisoni aediku piire ~75m. |
| Parkla | ~1100 m2 | Parkla vähemalt 30-le sõiduautole |
| Kõnnitee | ~100 m | Parklat ja külastuskeskust ühendav jalgtee |
| Kompostala | 1 | Projekteerida kompostala ~ 200 m2 |
| Piirdeaed | ~100 m | Piirdeaed eraldab kõnniteed ja loomapargi ala. |
| Aediku piire | ~75 m | Piisoni aediku piirde taasatamine |
| Infotahvel, -viit | 1 | 1,5m \*1 m infotahvel +suunaviit |

**4. RAJATISTE TEHNILISED ANDMED, NÕUDED**

|  |  |
| --- | --- |
| Lammutatavad elemendid | Projekteerida olemasoleva piisoni aediku piirdeaia ja loomapargi metallist välispiirde võimalik taaskasutus või lammutus ja jäätmete utiliseerimine. |
| Parkla  Kõnnitee | Projekteerida parkla vähemalt 30 sõiduautole. Parkla katendiks on soovituslikult betoonkivi. Peale ja mahasõidu võimalused, liikluskorraldus lahendused leitakse kooskõlastatuna Transpordiameti, KOV-i ja tellijaga. Parkla pindala on ligikaudu 1100 m2.  Kõnnitee algab projekteeritavast parklast ja lõpeb külastuskeskuse töötajate parklas. Kõnnitee katendiks on soovituslikult betoonkivi. Kõnnitee ääres asub turismibusside parkimistasku, projekteeritakse lahendus kõnnitee ja bussitasku poolt tuleva liikumise ühendamiseks. |
| Kompostala  Piirdeaed  Aediku piire  Infotahvel, -viit | Projekteeritakse komposteerimisala ligkaudse suurusega 200 m2. Komposteerimise viis ja sellest tulenev lahendus leitakse kooskõlastatuna Keskkonnaameti, KOV-i ja tellijaga. Kompostalale peab olema eraldi juurdepääsutee. Komposteeritava materjali maht on 4-6 tonni aastas  Piirdeaed projekteeritakse eraldama kõnnitee ja majandushoonete vahelist ala. Piirdeaed peab olema ka vaate piiramise funktsiooniga. Piirdeaiale projekteeritakse värav majandusala ja parkla vahele, mille lahendused leitakse kooskõlastatuna Transpordiameti, KOV-i ja tellijaga. Piirdeaia pikkus on ~100 m  Aediku piire projekteeritakse parkla ja aediku vahelisele alale. Aediku piire peab kinni pidama piisoneid ning vähendama müra ja heitgaaside mõju loomadele. Pikkus ~75 m.  Kujundus vastavalt RMK visuaalsele kommunikatsioonile millede täpsed kogused, asukohad ja kajastatav info lepitakse kokku koostöös tellija esindajaga; |

**5. KAITSET JA TEGEVUSI REGULEERIVAD AKTID**

|  |  |  |
| --- | --- | --- |
| Seadused | [*Veeseadus*](https://www.riigiteataja.ee/akt/110122020036?leiaKehtiv) | *Järgida Veeseadusest tulenevaid piiranguid* |
| [*Looduskaitseseadus*](https://www.riigiteataja.ee/akt/130122011013?leiaKehtiv) | *Alale jääb kaitsealuste liikide leiukohtade lähedusse* |
| [*Metsaseadus*](https://www.riigiteataja.ee/akt/130122020008?leiaKehtiv) | *Järgida Metsaseadusest tulenevaid piiranguid.* |
| [*Ehitusseadustik*](https://www.riigiteataja.ee/akt/130122020006?leiaKehtiv) | *Avaliku kasutusega objekt* |
|  |  |
|  |  |
| Määrused, nõuded, planeeringud, arengukavad | *• Keskkonnaministri määrus: Biolagunevatest jäätmetest komposti tootmise nõuded* | *Kompostalade nõuded* |
|  | *Keskkonnaministri määrus: Väetise kasutamise ja hoidmise nõuded põhja- ja pinnavee kaitseks ning põllumajandustootmisest pärineva saastatuse vältimiseks ja piiramiseks* | *Kompostalade nõuded* |
|  |  |  |
|  |  |  |
|  |  |  |
| RMK sisesed korrad, juhendid | [*RMK visuaalne kommunikatsioon*](https://media.rmk.ee/files/RMK_CVI_2013.pdf) | *RMK-s aktsepteeritud kujundus* |

**6. NÕUDED HOONE (RAJATISE) KUJUNDUSELE, MATERJALIDELE**

|  |
| --- |
| - uue projekteeritava taristu kujundus peab mõjuma ühtse tervikuna, sobima ümbritsevasse keskkonda ning arvestama lähiümbruse väljakujunenud arhitektuurset eripära, kujundusliku stiili ja ehitustavasid;  - projekteerimisel arvestada loomapargis varasemalt kasutatud stiili;  - kõik puitdetailid (eelistatult Mä) töödelda keskkonnasertifikaati omava puidukaitsevahendiga, mis tagab taristule kauakestva kasutusaja;  - lõplik materjalide valik ja kujunduslahendus tuleb projekteerimise käigus kooskõlastada tellijaga. |

**7. MUUD ERINÕUDED**

|  |
| --- |
| 1. Projekteeritav taristu asub Vooremaa maastikukaitseala – projekteerimisel arvestada kõigi kitsenduste ning Eesti Vabariigis kehtivate õigusaktidega.  2. Koostada juhised (ehitusaegsete ajutiste ehitiste ja rajatiste plaan koos seletuskirjaga) tegevuseks ehitustööde teostamisel. |

**8. PROJEKTEERIMISTÖÖDE TÄHTAJAD**

|  |
| --- |
| Projekteerimistööde kõikide etappide teostamiseks alates hankelepingu sõlmimisest on 6 kuud.  Projekteerija kohustus osutada mõistlikus mahus kaasabi ehitustööde käigus tekkivate projektiga seotud küsimuste lahendamisel lõpeb ehitustööde lõppemisega. |

**9. LISAD:**

Lisa 1-1 Kaitseväärtuste väljavõte

Lisa 1-2 Elistvere loomapargi parkla ja kompostala kontseptsioon.

Lisa 1-3 RMK külastusobjektide komplektsuse ja korrasoleku juhis

|  |  |
| --- | --- |
| **Koostas:** | Andri Plato |
| **Kuupäev:** | 16 aprill 2024 |